# ABSTRAK

Sanggeus *perang dingin,* isu hak asasi manusa jadi salah sahiji puseur pasualan masarakat dunya. Lobana palageran HAM di dunya jadi inspirasi PBB pikeun nyieun perjangjian HAM internasional tur mastikeun tindakan HAM, salah sajinina nyaéta *Convention on the Elimination of All Forms of Discrimination against Women* (CEDAW). Di Pakistan, salah sahiji palageran HAM anu sering kajadian nya éta *honour killing.* Hal anu jadi puseur pasualan panulis nya éta: Kumaha implementasi CEDAW di Pakistan? Jeung kumaha cara pikeun mungkas *honour killing* di Pakistan saenggeus CEDAW diimplementasikeun?

Anapon tujuan panalungtikan ieu nya éta nganalisis implementasi CEDAW di Pakistan tur mikanyaho tarékah anu dilakukeun Pakistan dina mungkas prakték *honour killing* jeung nganalisis prakték *honour killing* sanggeus Pakistan ngaimplementasikeun CEDAW. Mangfaat panalungtikan ieu nya éta sacara téoritis dipiharep miboga guna pikeun nambahan pangaweruh ngeunaan fenomena internasional anu kajadian, hususna ngeunaan isu hak asasi manusa. Satuluyna sacara praktis, panalungtikan ieu dipiharep miboga mangfaat pikeun anu nyieun putusan utamana di Pakistan, salaku salah sahiji tinimbangan dina ngarespon jeung ngungkulan bahaya prakték *honour killing.*

Métode anu digunakeun dina ngalakukeun panalungtikan nya éta déskriptif analitis anu moba tujuan pikeun ngadéskripsikeun peristiwa, dina hal ieu pangaruh implementasi CEDAW kana *pemberantasan* prakték *honour killing* di Pakistan, ku cara ngumpulkeun, nyusun, ngainterprestasikeun data anu satuluyna diajukeun ku cara nganalisa fenomena éta.

Hasil tina panalungtikan ieu nya éta ngurangan palageran HAM hususna *honour killing,* Pakistan nyieun ratifikasi CEDAW jeung ngaimplementasikeun kana hukum domestik. Sanajan kitu, budaya patriarki anu raket di Pakistan ngakibatkeun implementasi ka ranah publik beuki hésé anu antukna prakték *honour killing* tetep aya.

Kecap Galeuh: Hak Asasi Manusa, Palageran Internasional, *Honour killing.*